Foto: REUTERS/Tom Brenner Donald Tramp AQSh “Tinchlik bulog‘i” operatsiyasini boshlaganligi sababli Turkiyaga nisbatan joriy etilgan sanksiyalarni bekor qilishini ma’lum qildi. Trampning qayd etishicha, agarda Turkiyaning Suriyadagi harakatlaridan qoniqish hosil qilmaydigan bo‘lsa, Vashington Anqaraga nisbatan cheklovlarni qayta tiklashga tayyor. Uning so‘zlariga ko‘ra, agar Anqara Vashington bilan erishilgan kelishuvni bajarmasa, AQSh Turkiya mahsulotlariga nisbatan bojxona to‘lovlarini sezilarli darajada oshiradi. Bundan tashqari, AQSh boshqa davlatlarni Suriya bilan chegaradagi nazoratni mustahkamlashda Turkiyaga yordam berishga chaqiradi, deb qo‘shib qo‘ydi Tramp.